На основу члана 46. став 1. Закона о локалној самоуправи (''Службени гласник РС'', број: 129/07, 83/2014 – др. закон,  101/2016 – др. закон, 47/2018 и 111/2021 – др. закон), члана 66. Статута општине Медвеђа (''Службени гласник града Лесковца'', бр.9/2019), члана 12. Пословника о раду Општинског већа општине Медвеђа („Службени гласник града Лесковца“, број:41/2022), Одлуке в.д. директора Службе Координационог тела Владе Републике Србије за општине Прешево, Бујановац и Медвеђа, 100 бр. 451-00-00010/2026-01 од 18.09.2026.  године, Одлуке бр. 100 бр. 451-00-00010-03/2026-01 од 30.09.2026.  године, и на основу Решења Општинског већа општине Медвеђа о формирању Комисије за спровођење конкурса за доделу ученичких стипендија ученицима са територије општине Медвеђа за школску 2026/2027. годину, Број: 004517519 2026 06154 002 000 401 118 04 001 од 12.октобра 2026. године,  Комисија расписује


КОНКУРС ЗА ДОДЕЛУ УЧЕНИЧКИХ СТИПЕНДИЈА УЧЕНИЦИМА СРЕДЊИХ ШКОЛА ЗА ШКОЛСКУ 2026/2027. ГОДИНУ 



I УСЛОВИ ЗА ПРИЈАВУ НА КОНКУРС ЗА ДОДЕЛУ УЧЕНИЧКИХ СТИПЕНДИЈА

Право на подношење пријаве имају ученици:
· који имају држављанство Републике Србије и пребивалиште на територији општине Медвеђа, 
· који су први пут школске 2026/2027. године уписали прву, другу, трећу или четврту годину неке од средњих школа у Медвеђи, Лебану или Лесковцу, образоване одлуком Министарства просвете Републике Србије, 
· који су током претходног школовања остварили врло добар или одличан успех
· који су током претходног школовања имали примерено владање.

На конкурсу за доделу ученичких стипендија могу се пријавити ученици I разреда средње школе који су у свим разредима од V до VIII разреда основне школе постигли врло добар  или одличан општи успех (од 3,50 до 5) и имали примерено владање током школовања (оцена 5), односно ученици од II до IV разреда средње школе који су у свим претходно завршеним разредима средње школе постигли врло добар или одличан општи успех (од 3,50 до 5), и имали примерено владање током школовања (оцена 5). 

II ПОТРЕБНА ДОКУМЕНТА 

Приликом подношења пријаве, подносилац је обавезан да, достави следећу документацију, односно обрасце који су наведени у Конкурсу и чине његов саставни део, и то:
– ПРИЈАВУ (Образац бр. 1), 
– УВЕРЕЊЕ о уписаном разреду и постигнутом успеху и владању ученика у претходном школовању (Образац бр. 2, или Образац школе)
– Оверене копије сведочанстава о претходно завршеним разредима (за ученике првог разреда средње школе оверене копије сведочанства од V до VIII разреда основне школе као доказ оствареног успеха у основној школи коју је кандидат завршио. За ученике друге, треће и четврте године средње школе, оверене копије сведочанства о успеху из свих претходних година средње школе које издаје средња школа коју кандидат похађа), 
– ИЗЈАВЕ о члановима породице (Образац бр. 3), попуњена изјава остаје на шалтеру писарнице и не предаје се Комисији са осталом документацијом на конкурсу,
– УВЕРЕЊЕ о просечном месечном приходу по члану породице ученика за период јануар- јун, у нето износу, текуће године (Образац бр. 4),
– Очитану личну карту или фотокопију важеће личне карте (без чипа) родитеља или старатеља ученика, 
· Копију текућег рачуна ученика, односно родитеља.

Поднета конкурсна документа се не враћају. 

НАПОМЕНА: Сва потребна документа за пријаву на конкурс морају бити читко и уредно попуњена. Потребно је да кандидат број текућег рачуна и тачан назив банке обавезно упише у примерак уговора о стипендирању и у образац пријаве за доделу ученичке стипендије.


III КРИТЕРИЈУМИ ЗА УТВРЂИВАЊЕ РЕДОСЛЕДА 

Редослед пријављених ученика за доделу ученичке стипендије утврђује се на основу критеријума и то: 
Критеријуми за састављање ранг листе су:
1)Успех остварен у претходном школовању исказује се бројем бодова, и то:
· општи успех остварен у претходним  годинама школовања исказује се бројем бодова, и то: oпшти успех од V до VIII разреда основне школе, за ученике I разреда средње школе – исказује се бројем бодова у висини општег успеха од V до VIII разреда основне школе (од 3,50 до 5,00 бодова);
· општи успех из претходно завршених разреда средње школе, за ученике осталих разреда средње школе – исказује се бројем бодова у висини општег успеха из претходно завршених разреда средње школе (од 3,50 до 5,00 бодова); и
    
      2) Број бодова за разред средње школе у који је ученик тренутно уписан износи:
· за I разред – 1 бод,
· за II разред – 2 бода,
· за III разред – 3 бода,
· за IV разред – 4 бода.

3) Бодови за социјално-економски статус:
· ученици којима су оба родитеља преминула  - 4 бодова,
· ученици којима је један од родитеља преминуо - 3 бодова,
· ученици који похађају школе у Лебану и Лесковцу, за додатне трошкова превоза - 2 бода.
Социјално-економски статус породице исказује се бројем бодова за просек укупних месечних прихода по члану породице ученика за период јануар – јун, у нето износу за текућу годину, и то:
· до 20 % износа просечне зараде без пореза и доприноса по запосленом у Републици Србији – 4 бода, (до 24.000 динара)
· до 30 % износа просечне зараде без пореза и доприноса по запосленом у Републици Србији – 3 бода, (од 24.001 – 36.000 динара)
· до 40 % износа просечне зараде без пореза и доприноса по запосленом у Републици Србији – 2 бода. (од 36.001 – 48.000 динара)
· преко 40 % износа просечне зараде без пореза и доприноса по запосленом у Републици Србији – 1 бод ( преко 48.001 динара).
Просечна нето зарада по запосленом, односно зарада без пореза и доприноса, рачуна се према последње објављеним подацима Републичког завода за статистику за месец јун 2026. године, (користи се заокружен износ за потребе овог конкурса) и износи 120.000 динара. 

Ученици се рангирају према укупном броју бодова оствареном по свим основама, које се вреднују за доделу ученичкe стипендије. Број бодова се исказује као цео број или се заокружује на највише две децимале.
Приликом истицања Прелиминарне ранг листе, уколико више ученика има исти број бодова, предност  ће се дати ученицима са нижим примањима. 

IV ПОСТУПАК 

Ученик за добијање ученичке стипендије подноси пријаву са потребном конкурсном документацијом, у року утврђеним Конкурсом. 
Пријава се подноси Комисији за доделу ученичких стипендија, која сачињава прелиминарну ранг листу и рангира ученике, а која ће бити објављена на званичном сајту општине Медвеђа (www.medvedja.ls.gov.rs) и на огласној табли Општинске управе општине Медвеђа. Сваки ученик има право документованог приговора на предлог прелиминарне ранг-листе у року од три (3) дана од дана објављивања на огласној табли, односно интернет страници Општине Медвеђа. Ученик подноси документовани приговор Комисији за ученичке стипендије, на писарници Општинске управе општине Медвеђа, Краља Милана 48,16240 Медвеђа. Приговор мора бити образложен, односно уз њега мора бити достављена одговарајућа документација. Приговор који није образложен, односно уз који није достављена одговарајућа документација неће се разматрати. Комисија за ученичке стипендије одлучује по приговорима и након спроведеног поступка, утврђује коначну ранг листу и доставља предлог Одлуке о додели стипендија ученицима средњих школа са пребивалиштем на територији општине Медвеђа за школску 2026/27 годину, коју усваја Општинско веће општине Медвеђа. На основу одлуке Општинског већа, ученик, односно родитељ или старатељ ученика закључује уговор о стипендији са Општином Медвеђа, којим се ближе уређују права и обавезе у вези са коришћењем стипендије. Стипендија се додељује без обавезе враћања. 

V  ИЗНОС СТИПЕНДИЈЕ И ИСПЛАТА
[bookmark: _GoBack]Стипендије се исплаћују у нето износу од 6.000,00 динара за месец септембар, октобар,  новембар и децембар 2026. године, а уколико у буџету за 2027. годину буду обезбеђена средства из Службе Координационог тела Владе Републике Србије, исплаћиваће се у континуитету, до краја школске 2026/2027. године, односно за укупно 10 месеци. 

Ученику се обуставља исплата одобрене стипендије у случају нетачно приказаних података, када истовремено прима стипендију, кредит или сличан облик давања по другом основу из буџета Републике Србије, локалне самоуправе или ако напусти редовно школовање. 

НАПОМЕНА: Стипендије се исплаћују на текући рачун ученика, односно на текући рачун родитеља или старатеља детета, уколико ученик нема отворен свој текући рачун (копију текућег рачуна је обавезано приложити уз конкурсну документацију).

VI РОК ЗА ПОДНОШЕЊЕ ДОКУМЕНАТА 

Рок за пријављивање на конкурс је од 15. октобра 2026.године до 30.октобра 2026.године (до 15 часова). 
Молбе за доделу стипендије и документа којима се доказује испуњеност услова се достављају у затвореној коверти. На полеђини обавезно написати име и презиме подносиоца молбе и адресу подносиоца молбе. На предњем делу коверте ставити напомену: ЗА КОНКУРС ЗА ДОДЕЛУ УЧЕНИЧКИХ СТИПЕНДИЈА УЧЕНИЦИМА СРЕДЊИХ ШКОЛА ЗА ШКОЛСКУ 2026/2027. ГОДИНУ - НЕ ОТВАРАТИ ПРЕ ИСТЕКА РОКА ЗА КОНКУРИСАЊЕ.

Пријаве се подносе на шалтеру писарнице Општинске управе општине Медвеђа (улица Краља Милана 48, 16240 Медвеђа). 
Орган који прима молбу на истој ставља деловодни штамбиљ и датум када је молба предата. 

Неблаговремена и некомплетна конкурсна документација неће бити узета у разматрање. 

VII КОНКУРСНИ ОБРАСЦИ 

Конкурсни обрасци назначени у тачки II овог конкурса (заједно с упутствима о прибављању потребних докумената и подношењу пријава на конкурс) доступни су на писарници Општинске управе општине Медвеђа, као и на званичном сајту општине Медвеђа (www.medvedja.ls.gov.rs).

Бр. 004517519 2026 06154 002 000 401 118 01 004
Медвеђа, 14.10.2026. године


                                                                                        ПРЕДСЕДНИК КОМИСИЈЕ
                                                                                      
                                                                                   _______________________________                                                                     
